CELEX: 
Language: el
Date: 2020-05-18 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΑΠΟΦΑΣΗ (ΕΕ) …/... ΤΗΣ ΕΠΙΤΡΟΠΗΣ για την τροποποίηση της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου όσον αφορά την εξαίρεση εισερχόμενων πτήσεων από την Ελβετία από το σύστημα εμπορίας εκπομπών της ΕΕ

ΕΥΡΩΠΑΪΚΗ
                          ΕΠΙΤΡΟΠΗ
                                                  Βρυξέλλες, 18.5.2020
                                                  C(2020) 3107 final
          ΚΑΤ’ ΕΞΟΥΣΙΟΔΟΤΗΣΗ ΑΠΟΦΑΣΗ (ΕΕ) …/... ΤΗΣ ΕΠΙΤΡΟΠΗΣ
                                     της 18.5.2020
   για την τροποποίηση της οδηγίας 2003/87/ΕΚ του Ευρωπαϊκού Κοινοβουλίου και του
   Συμβουλίου όσον αφορά την εξαίρεση εισερχόμενων πτήσεων από την Ελβετία από το
                          σύστημα εμπορίας εκπομπών της ΕΕ
                    (Κείμενο που παρουσιάζει ενδιαφέρον για τον ΕΟΧ)
EL                                                                                EL
 ---pagebreak---                                          ΑΙΤΙΟΛΟΓΙΚΗ ΕΚΘΕΣΗ
   1.        ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Το σύστημα εμπορίας δικαιωμάτων εκπομπών (ΣΕΔΕ) της ΕΕ καλύπτει τις εξερχόμενες
   πτήσεις από αεροδρόμια που βρίσκονται στον Ευρωπαϊκό Οικονομικό Χώρο (ΕΟΧ), καθώς
   και τις εισερχόμενες πτήσεις από τρίτες χώρες που υπόκεινται στο άρθρο 25α της οδηγίας
   2003/87/ΕΚ. Το άρθρο 25α αναθέτει στην Επιτροπή την εκτελεστική αρμοδιότητα να
   προβλέπει την εξαίρεση πτήσεων από τις αεροπορικές δραστηριότητες που απαριθμούνται
   στο παράρτημα Ι, ώστε να υπάρχει βέλτιστη αλληλεπίδραση μεταξύ του συστήματος της
   Ένωσης και των μέτρων τρίτων χωρών για τον περιορισμό των επιπτώσεων των πτήσεων
   στην κλιματική αλλαγή. Ενώ το 2008 αναμενόταν ότι τα μέτρα τρίτων χωρών θα ήταν
   ισοδύναμα1, οι μεταγενέστερες τροποποιήσεις της οδηγίας 2003/87/ΕΚ δεν επιβεβαίωσαν
   αυτό το προσδοκώμενο επίπεδο2 και το πεδίο εφαρμογής του ΣΕΔΕ της ΕΕ περιορίζεται επί
   του παρόντος σε πτήσεις εντός του ΕΟΧ έως το τέλος του 2023, εκτός αν υπάρχει συμφωνία
   σύνδεσης3.
   Η οδηγία 2003/87/ΕΚ εφαρμόζεται ανεξάρτητα από την ιθαγένεια του αερομεταφορέα και,
   καταρχήν, καλύπτει πτήσεις από ή προς αεροδρόμιο ευρισκόμενο στο έδαφος κράτους
   μέλους. Η ίση μεταχείριση των φορέων εκμετάλλευσης αεροσκαφών που εκτελούν
   δρομολόγια έχει ζωτική σημασία για την αποφυγή στρεβλώσεων του ανταγωνισμού. Κατά
   την 21η διάσκεψη των μερών της σύμβασης πλαισίου των Ηνωμένων Εθνών για την αλλαγή
   του κλίματος, τον Δεκέμβριο του 2015, επιτεύχθηκε συμφωνία μεταξύ της Ευρωπαϊκής
   Ένωσης και της Ελβετίας για τη σύνδεση των συστημάτων τους εμπορίας δικαιωμάτων
   εκπομπής αερίων θερμοκηπίου, η οποία υπεγράφη στις 23 Νοεμβρίου 20174. Η εν λόγω
   συμφωνία σύνδεσης διατηρεί την ίση μεταχείριση των φορέων εκμετάλλευσης αεροσκαφών
   που εκτελούν δρομολόγια, με την ΕΕ να ρυθμίζει τις εξερχόμενες πτήσεις προς την Ελβετία
   και την Ελβετία να είναι υπεύθυνη για τις πτήσεις από την Ελβετία προς τον ΕΟΧ5.
   Σύμφωνα με τη συμφωνία σύνδεσης, η παρούσα απόφαση εξαιρεί από το ΣΕΔΕ της ΕΕ
   πτήσεις από αεροδρόμια στην Ελβετία προς αεροδρόμια στον ΕΟΧ. Εφαρμόζεται από την
   έναρξη ισχύος της συμφωνίας σύνδεσης.
   Όσον αφορά τις περιβαλλοντικές επιπτώσεις, οι πρόσθετες εκπομπές διοξειδίου του άνθρακα
   (CO2) από τις αερομεταφορές που καλύπτονται από την τιμολόγηση του άνθρακα μέσω της
   σύνδεσης του ΣΕΔΕ της ΕΕ και του ελβετικού ΣΕΔΕ θεωρούνται αρχικά ότι ανέρχονται σε
   περίπου 3,2 εκατομμύρια τόνους, κατανεμημένες εξίσου μεταξύ των εισερχόμενων και των
   εξερχόμενων πτήσεων. Όσον αφορά τους 1,6 εκατομμύρια τόνους CO2 από πτήσεις από τον
   ΕΟΧ προς αεροδρόμια στην Ελβετία, το επίπεδο δωρεάν κατανομής το 2020 θα ανέρχεται
   περίπου σε 550 000, και θα μειωθεί κατά 2,2 % ετησίως από το 2021 και μετά. Θα υπάρξει
   1
           Η λέξη «ισοδύναμο» δεν περιλαμβάνεται στο διατακτικό της οδηγίας 2003/87/ΕΚ, αλλά
           περιλαμβάνεται στην αιτιολογική σκέψη 17 της οδηγίας 2008/101/ΕΚ.
   2
           Βλ., για παράδειγμα, την αιτιολογική σκέψη 6 του κανονισμού 421/2014 του Ευρωπαϊκού
           Κοινοβουλίου και του Συμβουλίου, της 16ης Απριλίου 2014.
   3
           Κανονισμός (ΕΕ) 2017/2392 του Ευρωπαϊκού Κοινοβουλίου και του Συμβουλίου, της 13ης
           Δεκεμβρίου 2017, για την τροποποίηση της οδηγίας 2003/87/ΕΚ για τη συνέχιση των ισχυόντων
           περιορισμών του πεδίου εφαρμογής για τις αεροπορικές δραστηριότητες και για την προετοιμασία για
           την εφαρμογή ενός παγκόσμιου αγορακεντρικού μέτρου από το 2021, ΕΕ L 350 της 29.12.2017, σ. 7.
   4
           Συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των
           συστημάτων τους εμπορίας εκπομπών αερίων θερμοκηπίου, ΕΕ L 322 της 7.12.2017, σ. 3-26.
   5
           Η προσέγγιση αυτή έχει καταγραφεί ως πρακτικός τρόπος για την επίλυση του ζητήματος των κοινών
           αλλά διαφοροποιημένων ευθυνών και αντίστοιχων δυνατοτήτων, το οποίο αποτελεί μακροχρόνια
           πρόκληση          στο       πλαίσιο       της       UNFCCC.      Βλ.,      για      παράδειγμα,
           http://papers.ssrn.com/sol3/papers.cfm?abstract_id=1952554.
EL                                                       1                                                  EL
 ---pagebreak---    πρόσθετος πλειστηριασμός 100 000 δικαιωμάτων. Συνεπώς, αναμένεται ότι 950 000 τόνοι
   πρόσθετων εκπομπών θα αντισταθμιστούν από τους άλλους τομείς που καλύπτονται από τα
   συστήματα εμπορίας εκπομπών για πτήσεις από τον ΕΟΧ προς αεροδρόμια στην Ελβετία6.
   Το δεύτερο στάδιο της πρακτικής εφαρμογής αυτής της σύνδεσης συνίσταται στην
   κλιμάκωση της δωρεάν κατανομής και των σχετικών επιπέδων πλειστηριασμού των
   δικαιωμάτων σύμφωνα με το πεδίο εφαρμογής του ΣΕΔΕ της ΕΕ, όπως προβλέπει ο
   κανονισμός (ΕΕ) αριθ. 2017/23927. Η απόφαση 2011/638/ΕΕ της Επιτροπής8 σχετικά με τους
   συντελεστές σύγκρισης για τη δωρεάν κατανομή σε φορείς εκμετάλλευσης αεροσκαφών
   προέβλεπε ρητά αλλαγές στις κατανομές για πράξεις που εκδόθηκαν σύμφωνα με το άρθρο
   25α της οδηγίας 2003/87/ΕΚ.
   Το τρίτο στάδιο, που παρατίθεται στο παράρτημα Ι μέρος Β της συμφωνίας σύνδεσης, είναι η
   καθιέρωση μιας μορφής «υπηρεσίας μιας στάσης» για τους φορείς εκμετάλλευσης
   αεροσκαφών. Χωρίς να αλλάζουν οι υποκείμενες νομικές ευθύνες σε οποιοδήποτε από τα δύο
   συστήματα, αυτό πρακτικά σημαίνει ότι οι φορείς εκμετάλλευσης αεροσκαφών με τους
   στενότερους δεσμούς με την Ελβετία θα πρέπει να τελούν υπό τη διαχείριση της Ελβετίας για
   τις εκπομπές τους και στα δύο συστήματα. Οι φορείς εκμετάλλευσης αεροσκαφών με
   στενότερους δεσμούς με τις χώρες του ΕΟΧ θα εξακολουθήσουν να ρυθμίζονται
   αποκλειστικά από το υφιστάμενο κράτος μέλος στου οποίου τη διοικητική αρμοδιότητα
   υπάγονται. Ως εκ τούτου, θα αναφέρουν επίσης τις εκπομπές τους από δραστηριότητες στο
   πλαίσιο και των δύο συστημάτων και θα παραδίδουν αντίστοιχα δικαιώματα. Βάσει της
   συμφωνίας σύνδεσης, κάθε μέρος εξακολουθεί να είναι υπεύθυνο για την επιβολή του δικού
   του συστήματος εμπορίας εκπομπών και της γεωγραφικής του εμβέλειας (τμήματα «Νομική
   εφαρμογή» και «Διοικητική απόδοση φορέων εκμετάλλευσης αεροσκαφών» στο παράρτημα Ι
   μέρος Β).
   Το παράρτημα I της οδηγίας για το ΣΕΔΕ της ΕΕ τροποποιείται ώστε να αλλάξει το πεδίο
   εφαρμογής όσον αφορά τις εισερχόμενες πτήσεις από την Ελβετία. Προβλέπεται «υπηρεσία
   μιας στάσης» ως διοικητική διευκόλυνση για τους φορείς εκμετάλλευσης αεροσκαφών που
   έχουν στενότερους δεσμούς με την Ελβετία και αντιστρόφως. Σε περίπτωση που καταστεί
   αναγκαία η εφαρμογή διαδικασιών επιβολής, η Ελβετία θα ενεργήσει πρώτη για φορείς
   εκμετάλλευσης αεροσκαφών που διαχειρίζεται η Ελβετία και το εντεταλμένο κράτος μέλος
   της ΕΕ θα ενεργήσει πρώτο για όλες τις άλλες περιπτώσεις. Θα υπάρξει ανταλλαγή
   πληροφοριών μεταξύ των μερών ώστε να εξασφαλιστεί η ομαλή και αποτελεσματική
   εφαρμογή στην πράξη. Οι φορείς εκμετάλλευσης αεροσκαφών που διαχειρίζεται η Ελβετία
   αναφέρονται στον κανονισμό (ΕΚ) αριθ. 748/2009, στον κατάλογο των φορέων
   εκμετάλλευσης αεροσκαφών που ασκούσαν αεροπορική δραστηριότητα του παραρτήματος I
   της οδηγίας 2003/87/ΕΚ την 1η Ιανουαρίου 2006 ή μετά την ημερομηνία αυτή,
   προσδιορίζοντας το εντεταλμένο κράτος μέλος για κάθε φορέα εκμετάλλευσης αεροσκαφών.
   Το τέταρτο στάδιο για τη διευκόλυνση της διαδικασίας σύνδεσης αφορά τη δωρεάν κατανομή
   δικαιωμάτων. Σε περίπτωση αναστολής ή λήξης της συμφωνίας σύνδεσης, κάθε φορέας
   εκμετάλλευσης αεροσκαφών θα είναι υπεύθυνος για τη συμμόρφωση με τα συστήματα
   εμπορίας εκπομπών ατομικά, χρησιμοποιώντας τα κατανεμηθέντα δικαιώματα και τα
   δικαιώματα από την αγορά. Ως εκ τούτου, είναι σκόπιμο η ΕΕ να είναι υπεύθυνη για τη
   μεταφορά δικαιωμάτων που κατανέμονται δωρεάν στους φορείς εκμετάλλευσης αεροσκαφών
   που διαχειρίζεται η Ελβετία, όσον αφορά τις πτητικές δραστηριότητές τους εντός του ΕΟΧ
   6
          Όσον αφορά το 2020, το 1,5 % των εκπομπών αυτών μπορεί να καλυφθεί από πιστώσεις του
          μηχανισμού καθαρής ανάπτυξης της UNFCCC.
   7
          Βλ. άρθρο 28α της οδηγίας 2003/87/ΕΚ όπως τροποποιήθηκε με τον κανονισμό (ΕΕ) 2017/2392.
   8
          Απόφαση 2011/638/ΕΕ της Επιτροπής, της 26ης Σεπτεμβρίου 2011.
EL                                                   2                                             EL
 ---pagebreak---    και τις πτήσεις τους που αναχωρούν από τον ΕΟΧ προς την Ελβετία. Παράλληλα, επειδή τα
   δικαιώματα για άλλες εξερχόμενες πτήσεις από τον ΕΟΧ μεταφέρονται δωρεάν σε φορείς
   εκμετάλλευσης αεροσκαφών, θα πρέπει επίσης να μεταφέρονται δωρεάν κατανομές που
   αφορούν πτήσεις από τον ΕΟΧ προς την Ελβετία. Το συνακόλουθο είναι ότι η Ελβετία θα
   είναι υπεύθυνη για την αποστολή ποσοτήτων δικαιωμάτων σε φορείς εκμετάλλευσης
   αεροσκαφών που διαχειρίζεται η ΕΕ, σε σχέση με τις πτητικές δραστηριότητές τους που
   καλύπτονται από το ΣΕΔΕ της Ελβετίας, γεγονός που θα αντικατοπτρίζει την κάλυψη του
   ΣΕΔΕ της ΕΕ.
   Αυτό το τέταρτο στάδιο τίθεται σε εφαρμογή μέσω του κανονισμού (ΕΕ) αριθ. 389/2013 της
   Επιτροπής9, του «κανονισμού για το μητρώο», του οποίου τα σχετικά άρθρα αναφέρουν:
                                                «Άρθρο 71
                                     Εφαρμογή ρυθμίσεων σύνδεσης
   Ο κεντρικός διαχειριστής μπορεί να δημιουργεί λογαριασμούς και διαδικασίες και να
   αναλαμβάνει την εκτέλεση συναλλαγών και άλλων πράξεων, σε εύθετο χρόνο, για την
   εφαρμογή συμφωνιών και ρυθμίσεων που έχουν συνομολογηθεί δυνάμει των άρθρων 25 και
   25α της οδηγίας 2003/87/ΕΚ.»
   Ο κανονισμός (ΕΕ) αριθ. 389/2013 της Επιτροπής προβλέπει μεταφορές δικαιωμάτων προς
   και από την Ελβετία με τη χρήση του ενωσιακού μητρώου, μέσω του άρθρου 56:
                                                «Άρθρο 56
             Δωρεάν κατανομή δικαιωμάτων εκπομπής του κλάδου των αερομεταφορών
   4.      Όταν μια συμφωνία δυνάμει του άρθρου 25 της οδηγίας 2003/87/ΕΚ είναι σε ισχύ και
   απαιτεί τη μεταφορά δικαιωμάτων εκπομπής του κλάδου των αερομεταφορών σε
   λογαριασμούς χαρτοφυλακίου φορέων εκμετάλλευσης αεροσκαφών στο μητρώο άλλου
   συστήματος εμπορίας δικαιωμάτων εκπομπής αερίων θερμοκηπίου, ο κεντρικός διαχειριστής,
   σε συνεργασία με τον διαχειριστή του άλλου μητρώου, εξασφαλίζει ότι το ενωσιακό μητρώο
   μεταφέρει αυτά τα δικαιώματα εκπομπής του κλάδου των αερομεταφορών από τον
   λογαριασμό κατανομής της ΕΕ για τις αερομεταφορές στους αντίστοιχους λογαριασμούς στο
   άλλο μητρώο.
   5.      Όταν μια συμφωνία δυνάμει του άρθρου 25 της οδηγίας 2003/87/ΕΚ είναι σε ισχύ και
   απαιτεί τη μεταφορά δικαιωμάτων εκπομπής του κλάδου των αερομεταφορών που
   αντιστοιχούν σε άλλο σύστημα εμπορίας δικαιωμάτων εκπομπής αερίων θερμοκηπίου σε
   λογαριασμούς χαρτοφυλακίου φορέων εκμετάλλευσης αεροσκαφών στο ενωσιακό μητρώο, ο
   κεντρικός διαχειριστής, σε συνεργασία με τον διαχειριστή του άλλου μητρώου, εξασφαλίζει
   ότι το ενωσιακό μητρώο μεταφέρει αυτά τα δικαιώματα εκπομπής του κλάδου των
   αερομεταφορών από τους αντίστοιχους λογαριασμούς του άλλου μητρώου στους
   λογαριασμούς χαρτοφυλακίου φορέα εκμετάλλευσης αεροσκαφών στο ενωσιακό μητρώο,
   κατόπιν έγκρισης από την αρμόδια αρχή που είναι υπεύθυνη για τη διαχείριση του άλλου
   συστήματος εμπορίας δικαιωμάτων εκπομπής αερίων θερμοκηπίου.»
   Ενώ η παρούσα κατ’ εξουσιοδότηση απόφαση εξαιρεί όλες τις εισερχόμενες πτήσεις από
   αεροδρόμια που βρίσκονται στην Ελβετία από το ΣΕΔΕ της ΕΕ, από το 2020, αυτό δεν
   σημαίνει ότι οι πτήσεις αυτές δεν θα ρυθμίζονται ως συνέπεια των τροποποιήσεων του ΣΕΔΕ
   της ΕΕ όσον αφορά την εφαρμογή του παγκόσμιου προγράμματος αγορακεντρικών μέτρων
   9
           Κανονισμός (ΕΕ) αριθ. 389/2013 της Επιτροπής, της 2ας Μαΐου 2013, για τη σύσταση ενωσιακού
   μητρώου δυνάμει της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου.
EL                                                  3                                                 EL
 ---pagebreak---    του ΔΟΠΑ, CORSIA. Θα υποβληθεί έκθεση στο Ευρωπαϊκό Κοινοβούλιο και στο Συμβούλιο
   σύμφωνα με το άρθρο 28β της οδηγίας για το ΣΕΔΕ της ΕΕ. Στην εν λόγω έκθεση θα
   εξετάζονται οι πτήσεις μεταξύ της Ευρωπαϊκής Ένωσης και χωρών με συνδεδεμένα
   συστήματα εμπορίας εκπομπών.
   2.       ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Στις 22 Νοεμβρίου 2019 πραγματοποιήθηκε συνεδρίαση στο πλαίσιο της ομάδας
   εμπειρογνωμόνων για την κλιματική αλλαγή, με τη συμμετοχή εκπροσώπων των κρατών
   μελών. Εκτός αυτού, διαδικτυακές παρατηρήσεις σχετικά με το κείμενο της
   κατ’ εξουσιοδότηση απόφασης συγκεντρώθηκαν στη διαδικτυακή πύλη για τη βελτίωση της
   νομοθεσίας επί διάστημα τεσσάρων εβδομάδων, από τις 2 Μαρτίου έως τις 30 Μαρτίου 2020.
   Ύστερα από την έκδοσή της, η κατ’ εξουσιοδότηση απόφαση θα υπόκειται σε έλεγχο από το
   Ευρωπαϊκό Κοινοβούλιο και το Συμβούλιο, για περίοδο δύο μηνών.
   3.       ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η απόφαση θεωρείται το κατάλληλο μέσο και η κατ’ εξουσιοδότηση απόφαση βάσει του
   άρθρου 25α έχει ως εξής :
   Άρθρο 1
   Το εν λόγω άρθρο τροποποιεί το παράρτημα Ι της οδηγίας για το ΣΕΔΕ της ΕΕ, ώστε να
   εξαιρεθούν οι φορείς εκμετάλλευσης αεροσκαφών από την υποχρέωση παράδοσης
   δικαιωμάτων για εισερχόμενες πτήσεις από αεροδρόμια της Ελβετίας προς αεροδρόμια εντός
   του ΕΟΧ. Σύμφωνα με τον κανονισμό (ΕΕ) 2017/2392, δεν χορηγούνται δικαιώματα για τις
   εν λόγω εισερχόμενες πτήσεις .
   Το άρθρο διατηρεί τη σταθερότητα όσον αφορά την κάλυψη των φορέων εκμετάλλευσης
   αεροσκαφών από το ΣΕΔΕ της ΕΕ, διευκρινίζοντας ότι οι διατάξεις που περιέχουν κατώτατα
   όρια για την ένταξη δεν επηρεάζονται από την εξαίρεση των εισερχόμενων πτήσεων από την
   Ελβετία από το πεδίο εφαρμογής του ΣΕΔΕ της ΕΕ.
EL                                            4                                           EL
 ---pagebreak---              ΚΑΤ’ ΕΞΟΥΣΙΟΔΟΤΗΣΗ ΑΠΟΦΑΣΗ (ΕΕ) …/... ΤΗΣ ΕΠΙΤΡΟΠΗΣ
                                           της 18.5.2020
      για την τροποποίηση της οδηγίας 2003/87/ΕΚ του Ευρωπαϊκού Κοινοβουλίου και του
      Συμβουλίου όσον αφορά την εξαίρεση εισερχόμενων πτήσεων από την Ελβετία από το
                                 σύστημα εμπορίας εκπομπών της ΕΕ
                          (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου,
   της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων
   εκπομπών αερίων θερμοκηπίου εντός της Ένωσης και την τροποποίηση της οδηγίας
   96/61/ΕΚ του Συμβουλίου10, και ιδίως το άρθρο 25α παράγραφος 1,
   Εκτιμώντας τα ακόλουθα:
   (1)     Το άρθρο 25α της οδηγίας 2003/87/ΕΚ εξουσιοδοτεί την Επιτροπή να θεσπίζει
           διατάξεις για την εξαίρεση πτήσεων που φθάνουν από τρίτη χώρα από το σύστημα
           εμπορίας δικαιωμάτων εκπομπών της ΕΕ (ΣΕΔΕ της ΕΕ). Οι διατάξεις αυτές θα
           πρέπει να προβλέπουν τη βέλτιστη αλληλεπίδραση μεταξύ του ΣΕΔΕ της ΕΕ και των
           μέτρων τρίτης χώρας για τη μείωση των επιπτώσεων των αεροπορικών μεταφορών
           στην αλλαγή του κλίματος.
   (2)     Η συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας
           σχετικά με τη σύνδεση των συστημάτων εμπορίας δικαιωμάτων εκπομπών αερίων
           θερμοκηπίου11 («η συμφωνία») υπεγράφη στις 23 Νοεμβρίου 2017 και τέθηκε σε ισχύ
           την 1η Ιανουαρίου 2020. Η συμφωνία προβλέπει ότι πτήσεις από αεροδρόμια που
           βρίσκονται στην επικράτεια της Ελβετίας προς αεροδρόμια που βρίσκονται στον
           Ευρωπαϊκό Οικονομικό Χώρο (ΕΟΧ) πρέπει να εξαιρούνται από το ΣΕΔΕ της ΕΕ.
   (3)     Συνεπώς, η οδηγία 2003/87/ΕΚ θα πρέπει να τροποποιηθεί ώστε να εξαιρεθούν από το
           ΣΕΔΕ της ΕΕ οι πτήσεις από αεροδρόμια που βρίσκονται στην Ελβετία προς
           αεροδρόμια που βρίσκονται στον ΕΟΧ. Προκειμένου να διατηρηθεί σταθερότητα
           όσον αφορά την κάλυψη των φορέων εκμετάλλευσης, η εν λόγω εξαίρεση δεν θα
           πρέπει να επηρεάζει τις διατάξεις που εξαιρούν ορισμένες αεροπορικές
           δραστηριότητες από το ΣΕΔΕ της ΕΕ με βάση καθορισμένα κατώτατα όρια όσον
           αφορά τον αριθμό των πτήσεων ή τις εκπομπές ανά φορέα εκμετάλλευσης.
   (4)     Επομένως, η οδηγία 2003/87/ΕΚ θα πρέπει να τροποποιηθεί αναλόγως.
   (5)     Δεδομένου ότι η συμφωνία τέθηκε σε ισχύ την 1η Ιανουαρίου 2020, η παρούσα
           απόφαση θα πρέπει να εφαρμοστεί από την ημερομηνία αυτή.
   10
           ΕΕ L 275 της 25.10.2003, σ. 32.
   11
           ΕΕ L 322 της 7.12.2017, σ. 3
EL                                               5                                          EL
 ---pagebreak---    ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                            Άρθρο 1
   Η δεύτερη παράγραφος της καταχώρισης «Αεροπορικές μεταφορές» της στήλης
   «Δραστηριότητες» του πίνακα του παραρτήματος I της οδηγίας 2003/87/ΕΚ τροποποιείται ως
   εξής:
   1)      στο στοιχείο ι), η δεύτερη παράγραφος αντικαθίσταται από το ακόλουθο κείμενο:
           «πτήσεις που αναφέρονται στο σημείο 1) ή που εκτελούνται αποκλειστικά για τη
           μεταφορά, στο πλαίσιο επίσημης αποστολής, βασιλευόντων μοναρχών και του
           στενού οικογενειακού περιβάλλοντός τους· αρχηγοί κρατών, αρχηγοί κυβερνήσεων
           και υπουργοί κράτους μέλους δεν μπορούν να εξαιρούνται βάσει της παρούσας
           διάταξης·»
   2)      το στοιχείο ια) αντικαθίσταται από το ακόλουθο κείμενο:
           «ια) από την 1η Ιανουαρίου 2013 έως την 31η Δεκεμβρίου 2030, πτήσεις οι οποίες,
           εξαιρουμένου του παρόντος σημείου, θα ενέπιπταν σε αυτή τη δραστηριότητα και οι
           οποίες εκτελούνται από μη εμπορικό φορέα εκμετάλλευσης αεροσκαφών που
           πραγματοποιεί πτήσεις με συνολικές ετήσιες εκπομπές μικρότερες από 1 000 τόνους
           ετησίως [συμπεριλαμβανομένων των εκπομπών από τις πτήσεις που αναφέρονται
           στο σημείο 1)]·»·
   3)      προστίθεται το ακόλουθο σημείο 1):
           «1) πτήσεις από αεροδρόμια που βρίσκονται στην Ελβετία προς αεροδρόμια που
           βρίσκονται εντός του ΕΟΧ.».
                                            Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη
   Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2020.
   Βρυξέλλες, 18.5.2020
                                              Για την Επιτροπή
                                              Η Πρόεδρος
                                              Ursula VON DER LEYEN
EL                                              6                                          EL